Την Τετάρτη, κλήθηκαν στο γραφείο του διευθύνοντος συμβούλου της Left Μedia, οι Γιάννης Ανδρουλιδάκης, Νίκος Μπιτσιμέας, Μελίνα Βελιμέζη και Ειρήνη Προμπονά (που φέρονται να είναι μέλη της απεργιακής επιτροπής) όπου και τους ανακοινώθηκε η απόλυσή τους.

Οι τέσσερις απολυμένοι είχαν αντιδράσει στις απολύσεις τριών εργαζόμενων στον σταθμό τον Ιανουάριο. Μετά τις πρώτες απολύσεις, οι εργαζόμενοι είχαν προχωρήσει σε στάσεις εργασίας και 24ωρη απεργία, αντιδρώντας στις προθέσεις των διοικούντων τον σταθμό.

Κατά την τελευταία γενική συνέλευση, η διοίκηση είχε τονίσει στους εργαζόμενους πως θα πρέπει να δεχθούν μείωση των μισθών τους κατά 20%. Οι εναπομείναντες εργαζόμενοι προχωρούν σε γενική συνέλευση προκειμένου να καθορίσουν τις επόμενες κινήσεις τους.



Η απάντηση και το κάλεσμα των εργαζόμενων

Οι εργαζόμενοι καλούν στις 12 την Πέμπτη σε συγκέντρωση διαμαρτυρίας έξω από το κτήριο του ραδιοφωνικού σταθμού (Σαρρή 19 στου Ψυρρή). Όπως υπογραμμίζουν σε ανακοίνωση τους, ζουν ένα προκλητικό θέατρο του παραλόγου καθώς η διοίκηση του σταθμού τους κατηγορεί για πολιτικά παιχνίδια. Η γενική συνέλευση ζητά από τα σωματεία την κήρυξη επαναλαμβανόμενων 48ωρων απεργιών, μέχρι την ανάκληση όλων των απολύσεων, καθώς και την χρήση του αέρα του σταθμού για απεργιακές εκπομπές, κατά τη διάρκεια της απεργίας.

Αναλυτικά η ανακοίνωση: